# data[].attributes.headline
Συνθήκη του Μάαστριχτ

# data[].attributes.subject
Συνθήκη του Μάαστριχτ

# data[].attributes.body
Η Συνθήκη του Μάαστριχτ, ή αλλιώς Συνθήκη της Ευρωπαϊκής Ένωσης, σηματοδότησε την Έναρξη μιας νέας φάσης που είχε ως σκοπό την ένωση των λαών της Ευρώπης

Δημιουργήθηκε η ευρωπαϊκή ιθαγένεια, η οποία επιτρέπει στους Ευρωπαίους πολίτες να διαμένουν και να μετακινούνται ελεύθερα στα κράτη μέλη.

Θεσπίστηκε κοινή εξωτερική πολιτική και πολιτική ασφαλείας.

Έθεσε τα θεμέλια για ένα ενιαίο νόμισμα, το ευρώ, και διεύρυνε σημαντικά τη συνεργασία μεταξύ των ευρωπαϊκών χωρών

Συμφωνήθηκε η  συνεργασία μεταξύ των αστυνομικών και των δικαστικών αρχών σε ποινικές υποθέσεις.

Η Συνθήκη υπογράφηκε στην ολλανδική πόλη του Μάαστριχτ, η οποία βρίσκεται κοντά στα σύνορα με το Βέλγιο και τη Γερμανία .Η Συνθήκη υπογράφηκε στις 7 Φεβρουαρίου 1992 από  12 χώρες μερικές από αυτές ήταν το Βέλγιο, η Γαλλία, η Ελλάδα κ.α. Τέθηκε σε ισχύ την 1η Νοεμβρίου 1993. Έκτοτε, 16 ακόμη χώρες έχουν ενταχθεί στην ΕΕ και έχουν υιοθετήσει τους κανόνες της Συνθήκης του Μάαστριχτ.

Γιώργος Κατσούφης Γ2

# data[].attributes.headline
Το Μακεδονικό ζήτημα

# data[].attributes.subject
Το Μακεδονικό ζήτημα

# data[].attributes.body
Μακεδονικό ζήτημα, είναι το χιλιοσυζητημένο γεγονός της οικειοποίησης του ονόματος της Μακεδονίας από τους Σκοπιανούς και η προώθηση του ονείρου τους για την κατάκτηση της ελληνικότατης Μακεδονίας. Το γεγονός αυτό, αποκορυφώθηκε πολύ πρόσφατα, επί κυβέρνησης του κ. Τσίπρα, όταν με την συμφωνία των Πρεσπών, δώθηκε το δικαίωμα στα Σκόπια, να ονομαστούν "Βόρεια Μακεδονία". Έκτοτε, οι Σκοπιανοί με πονηριά, προχωρούν όλο και πιο κοντά στην πραγματοποίηση του ονείρου τους (καθώς και πολλών μεγάλων    δυνάμεων).
Τέλος, τρεις λόγοι που φανερώνουν στον καθένα την αναμφισβητίσιμη ελληνικότητα της Μακεδονίας είναι οι εξής: 1.  Ο Ηρόδοτος, ο πατέρας της Ιστορίας, γράφει ολοκάθαρα ότι οι Μακεδόνες είναι Έλληνες. 2. Η πιο σπουδαία είναι η μαρτυρία του αρχαίου γεωγράφου Στράβωνα με τη λακωνική φράση: «έστιν ουν Ελλάς και η Μακεδονία». 3.  Οι αρχαίοι Μακεδόνες είχαν τη δυνατότητα να γίνονται μέλη της Αμφικτυονίας των Δελφών, προνόμιο αποκλειστικά και μόνο για τους Έλληνες.

Νικόλας Μπ. Γ3

# data[].attributes.body
Η πανδημία του νέου κορονοϊού 2019–20 εμφανίστηκε και εξαπλώθηκε και στην Ελλάδα από τις 26 Φεβρουαρίου 2020 και έπειτα. Η πλειοψηφία των κρουσμάτων που σημειώθηκαν τις πρώτες ημέρες σχετιζόταν με ανθρώπους που ταξίδεψαν στην Ιταλία, μια κύρια επιδημική εστία, και με μια ομάδα προσκυνητών που είχαν ταξιδέψει στο Ισραήλ και την Αίγυπτο, καθώς και επαφές των ατόμων αυτών.

ΧΑΣΙΡΟΠΟΥΛΟΣ ΚΥΡΙΑΚΟΣ Γ4

# data[].attributes.attachment_link.readable_text
Χάρτης της έξαρσης COVID-19 στην Ελλάδα ως και τις 29 Μαρτίου

Ασθένεια
COVID-19

Στέλεχος ιού
SARS-CoV-2

Πρώτο κρούσμα
Θεσσαλονίκη

Ημερομηνία άφιξης

26 Φεβρουαρίου 2020
(2 μήνες και 1 ημέρα)

Προέλευση

Μιλάνο, Ιταλία

Κρούσματα

Επιβεβαιωμένα

2.517

Αναρρώσεις

577

134

Επίσημος ιστότοπος

covid19.gov.gr/covid19-live-analytics/

Η πανδημία του νέου κορονοϊού 2019-20 εμφανίστηκε και εξαπλώθηκε και στην Ελλάδα από τις 26 Φεβρουαρίου 2020 και έπειτα. Η πλειοψηφία των κρουσμάτων που σημειώθηκαν τις πρώτες ημέρες σχετιζόταν με ανθρώπους που ταξίδεψαν στην Ιταλία, μια κύρια επιδημική εστία, και με μια ομάδα προσκυνητών που είχαν ταξιδέψει στο Ισραήλ και την Αίγυπτο, καθώς και επαφές των ατόμων αυτών.

Το σύνολο των κρουσμάτων που έχουν επιβεβαιωθεί στη χώρα μέχρι τις 26 Απριλίου είναι 2.517 και οι νεκροί είναι 134. Επιπρόσθετα, συνολικά 577 άνθρωποι έχουν λάβει εξιτήριο από το νοσοκομείο. Η επιδημία αναμένεται να έχει έξαρση τον Απρίλιο, σύμφωνα με τον αντιπρόεδρο του ΕΟΔΥ.

Από τις υγειονομικές αρχές συστήνεται σε ταξιδιώτες που έχουν επιστρέψει από πληγείσες περιοχές ή ανθρώπους που έχουν έρθει σε επαφή μαζί τους, να παραμένουν σε κατ΄οίκον περιορισμό για 14 ημέρες, τη μέγιστη περίοδο επώασης του ιού. Στα τέλη Ιανουαρίου 2020, ορίστηκαν από το ελληνικό Υπουργείο Υγείας δεκατρία βασικά και αναπληρωματικά νοσοκομεία αναφοράς ανά Υγειονομική Περιφέρεια εξοπλισμένα με θάλαμο αρνητικής πίεσης, για την αντιμετώπιση κρουσμάτων του ιού στη χώρα. Θάνατοι σημειώθηκαν σε ανθρώπους από τις Περιφερειακές Ενότητες Ηλείας, Καστοριάς, Κοζάνης, Ζακύνθου, Κεντρικού Τομέα Αθηνών, Θεσσαλονίκης, Αχαΐας, Ξάνθης, Ηρακλείου, Έβρου, Λέσβου, Πέλλας, Κέρκυρας και Χαλκιδικής, ενώ εκτός από αυτές τις περιοχές σημειώθηκαν κρούσματα και στις Περιφερειακές Ενότητες Ανατολικής Αττικής, Δυτικής Αττικής, Πειραιώς, Ευβοίας, Ιωαννίνων, Λαρίσης, Πιερίας, Κιλκίς, Μεσσηνίας, Μαγνησίας, Άρτας, Καρπάθου - Ηρωικής Νήσου Κάσου, Καβάλας, Λακωνίας, Πρεβέζης, Σερρών, Αρκαδίας, Τρικάλων, Λασιθίου, Λευκάδος, Σύρου, Φλωρίνης, Αργολίδος, Δράμας, Βοιωτίας, Κεφαλληνίας, Κορινθίας, Ικαρίας, Ρεθύμνης, Χίου, Χανίων, Μυκόνου, Φθιώτιδος, Ροδόπης, Νάξου, Αιτωλοακαρνανίας, καθώς και στο Άγιο Όρος.

Μετά την επιβεβαίωση των τριών πρώτων κρουσμάτων στην Ελλάδα, αρχικά στις 27 Φεβρουαρίου 2020 ακυρώθηκαν όλες οι αποκριάτικες εκδηλώσεις στη χώρα και μέχρι τις 10 Μαρτίου είχαν σημειωθεί συνολικά 89 κρούσματα στη χώρα που σχετίζονταν κατά βάση με ταξιδιώτες από την Ιταλία καθώς και με μια ομάδα προσκυνητών που είχαν ταξιδέψει στο Ισραήλ και την Αίγυπτο και τις επαφές τους. Οι υγειονομικές και κρατικές αρχές εξέδωσαν συστάσεις και οδηγίες προφύλαξης του πληθυσμού, ενώ τα μέτρα που λαμβάνονταν μέχρι τότε αφορούσαν σε τοπικό επίπεδο και περιελάμβαναν το επιμέρους κλείσιμο σχολικών μονάδων και την αναστολή πολιτιστικών και καλλιτεχνικών εκδηλώσεων στις πληττόμενες περιοχές (ιδιαίτερα Ηλεία, Αχαΐα και Ζάκυνθο). Ωστόσο, στις 10 Μαρτίου, λόγω της εμφάνισης κρουσμάτων του ιού σε διάφορες περιοχές της χώρας και λόγω της μη τήρησης των μέτρων περιορισμού από τους πολίτες, αποφασίστηκε το κλείσιμο όλων των εκπαιδευτικών δομών, όλων των βαθμίδων, της χώρας και στη συνέχεια, στις 13 Μαρτίου, η αναστολή λειτουργίας των καφετεριών, μπαρ, μουσείων, εμπορικών κέντρων, αθλητικών εγκαταστάσεων και εστιατορίων. Στις 16 Μαρτίου έκλεισαν και όλα τα εμπορικά καταστήματα, δύο χωριά στην Κοζάνη τέθηκαν σε καραντίνα, ενώ αποφασίστηκε και η καθολική αναστολή όλων των λειτουργιών κάθε δόγματος και θρησκείας. Oι φούρνοι, τα σουπερμάρκετ, τα φαρμακεία, οι ιδιωτικές υπηρεσίες υγείας και ορισμένες ακόμα επιχειρήσεις παραμένουν ανοιχτές. Στις 18 και 19 Μαρτίου ανακοινώθηκε από την κυβέρνηση μια σειρά μέτρων ύψους άνω των 10 δισεκατομμυρίων ευρώ, με σκοπό τη στήριξη της οικονομίας, των επιχειρήσεων και των εργαζομένων.

Από τις 6 το πρωί της 23ης Μαρτίου επιβλήθηκαν σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην εξαιρέσεων που αφορούν σε όσους κινούνται προς και από την εργασία τους, μετακινούνται για να προμηθευτούν αγαθά πρώτης ανάγκης ή φάρμακα, ή επισκέπτονται γιατρό ή άτομο το οποίο έχει ανάγκη για βοήθεια, μεταξύ άλλων περιπτώσεων. Κατά την κυκλοφορία τους, εφόσον σχετίζεται με κάποια από τις αποδεκτές εξαιρέσεις, οι πολίτες θα πρέπει να φέρουν την αστυνομική τους ταυτότητα ή το διαβατήριο, καθώς και κάποιου τύπου βεβαίωση αναλόγως του σκοπού μετακίνησης. Στις 4 Απριλίου αποφασίστηκε η παράταση των περιορισμών μέχρι τις 27 Απριλίου, και στις 23 Απριλίου ανακοινώθηκε εκ νέου παράταση μέχρι τις 4 Μαΐου.

Οι πρώτες ύποπτες περιπτώσεις από την Ιταλία αναφέρθηκαν στο λιμάνι της Πάτρας στις 25 Φεβρουαρίου. Μια άλλη ύποπτη περίπτωση αναφέρθηκε στο νοσοκομείο Αττικόν.

Στις 26 Φεβρουαρίου, επιβεβαιώθηκε η πρώτη υπόθεση στην Ελλάδα. Μια 38χρονη γυναίκα από τη Θεσσαλονίκη, που επισκέφθηκε πρόσφατα τη Βόρεια Ιταλία, ήταν θετική και έγινε δεκτή στο Νοσοκομείο ΑΧΕΠΑ. Η οικογένειά της, καθώς και εκείνοι που ήρθαν σε επαφή μαζί της, απομονώθηκαν οικειοθελώς.

Στις 4 Μαρτίου επιβεβαιώθηκε μια άλλη υπόθεση, ένας άνθρωπος που ταξίδεψε στο Ισραήλ και την Αίγυπτο, και έγινε δεκτός στο νοσοκομείο αναφοράς στην Πάτρα.

Ακολούθως, στις 5 Μαρτίου, 22 ακόμη άτομα βρέθηκαν θετικά στον ιό, ανεβάζοντας το σύνολο στη χώρα σε 31 επιβεβαιωμένες περιπτώσεις. Τα 21 από αυτά ήταν ανάμεσα στους 24 ελεγχθέντων των επαφών που επέστρεψαν από την εκδρομή στο Ισραήλ και την Αίγυπτο.

Στις 7 Μαρτίου, επιβεβαιώθηκαν 21 ακόμη περιπτώσεις από το Ισραήλ προς την Ελλάδα. Τα σχολεία, τα πανεπιστήμια, θέατρα και κινηματογράφοι θα παραμείνουν κλειστά στις τρεις πληγείσες περιοχές (Αχαΐας, Ηλείας, Ζακύνθου) μέχρι τις 22 Μαρτίου. Αθλητικές εκδηλώσεις στις ίδιες περιοχές θα πραγματοποιηθούν χωρίς θεατές μέχρι τις 22 Μαρτίου.

Στις 8 Μαρτίου ανακοινώθηκαν 7 νέα κρούσματα, από τα οποία για το ένα δεν ήταν δυνατό να προσδιοριστεί η πηγή μόλυνσης. Στις 9 Μαρτίου επιβεβαιώθηκαν 11 ακόμη κρούσματα, από τα οποία για τα τέσσερα δεν έγινε δυνατό να προσδιοριστεί η πηγή έκθεσης στον ιό.

Στις 10 Μαρτίου ο επιχειρηματίας Βαγγέλης Mαρινάκης ανακοίνωσε με δική του πρωτοβουλία ότι προσβλήθηκε από τον ιό, παροτρύνοντας ταυτόχρονα τον κόσμο να τηρήσει τα μέτρα προστασίας.

Στις 12 Μαρτίου, το ένατο κρούσμα, ένας 66χρονος άντρας, ήταν το πρώτο που κατέληξε από τη νόσο τα ξημερώματα. Επίσης ανακοινώθηκαν 18 νέα κρούσματα τα οποία 10 χαρακτηρίστηκαν "ορφανά", δηλαδή δεν έγινε δυνατό να ανιχνευθεί ο φορέας από τον οποίο κόλλησαν. Επιπλέον το πρώτο κρούσμα. Μία 38χρονη γυναίκα και το παιδί της πήραν εξιτήριο από το Νοσοκομείο ΑΧΕΠΑ στην Θεσσαλονίκη.

Στις 13 Μαρτίου, ανακοινώθηκαν 73 νέα κρούσματα, ανεβάζοντας το σύνολο σε 190 περιπτώσεις.

Στις 14 Μαρτίου, κατέληξαν ένας 90χρονος ο οποίος νοσηλευόταν στην Πτολεμαΐδα, στο Μποδοσάκειο Νοσοκομείο και ένας 67χρονος άνδρας στη Ζάκυνθο (από το γκρουπ που είχε επισκεφθεί τους Αγίους Τόπους) ανεβάζοντας το σύνολο των νεκρών στους τρεις. Την επόμενη ημέρα, ένας 53χρονος άνδρας υπέκυψε στον ιό, καθώς νοσηλευόταν σε σοβαρή κατάσταση στο Νοσοκομείο ΑΧΕΠΑ, ανεβάζοντας το σύνολο των νεκρών στους τέσσερις.

Στις 15 Μαρτίου αποφασίστηκε στο εξής να πραγματοποιείται το τεστ διάγνωσης του κορονοϊού μόνο σε όσους νοσηλεύονται στα νοσοκομεία με συμπτώματα πνευμονίας και στους ασθενείς με χρόνια νοσήματα. Συγκεντρωτικά μέχρι και τις 15 Μαρτίου, υπήρχαν 331 κρούσματα. Τα 44 ήταν εγχώριας προέλευσης και τα περισσότερα στην Αθήνα. 51 άνθρωποι παρέμεναν νοσηλευόμενοι. Επίσης 8 ήταν διασωληνωμένοι σε Αθήνα, Θεσσαλονίκη, και την Πάτρα, με μέσο όρο τα 67 έτη. Όλοι λάμβαναν αντιική θεραπεία, σε 10 δόθηκε εξιτήριο.

Στις 19 Μαρτίου, ένας 70χρονος που νοσηλευόταν στην Καστοριά ήταν ο έκτος νεκρός στην χώρα. Επιπλέον επιβεβαιώθηκαν 46 νέα κρούσματα αυξάνοντας το σύνολο των κρουσμάτων σε 464, ενώ άλλοι 5 ασθενείς πήραν εξιτήριο, ο συνολικός αριθμός εξιτηρίων στην χώρα ήταν 19.

Στις 20 Μαρτίου, σε ενημέρωση από τον λοιμωξιολόγο και εκπρόσωπο του υπουργείου Υγείας Σωτήρη Τσιόδρα, ανακοινώθηκε ο θάνατος τριών ακόμη ατόμων μεγάλης ηλικίας σε νοσοκομεία της Αθήνας και της Κοζάνης και η καταγραφή 31 νέων κρουσμάτων, με το σύνολο να ανέρχεται στα 495. Από αυτά, τα 84 κρούσματα είναι απροσδιόριστης προέλευσης, 90 ασθενείς νοσηλεύονται, 20 είναι διασωληνωμένοι, με μέσο όρο ηλικίας τα 72 έτη, και 19 έχουν πάρει εξιτήριο. Αργά την ίδια ημέρα επιβεβαιώθηκε ο θάνατος μιας 94χρονης, της πρώτης γυναίκας θύματος του κορονοϊού, και μια ημέρα αργότερα ανακοινώθηκαν τρεις νέοι θάνατοι αυξάνοντας τους θανάτους σε 13.

Στις 31 Μαρτίου ανακοινώθηκαν 102 νέα κρούσματα, εκ των οποίων τα 20 αφορούσαν το ΕΓ-ΟΓ "Ελευθέριος Βενιζέλος". Επιπλέον 7 άνθρωποι κατέληξαν, αυξάνοντας τους θανάτους σε 49.

Στις 19 Απριλίου δεν έγινε καμία ανακοίνωση.

Στις 20 Απριλίου ανακοινώθηκαν 10 νέα κρούσματα και 6 νέοι θάνατοι, οπότε συνολικά καταγράφηκαν 2.245 κρούσματα και 116 θάνατοι. Την ίδια μέρα, λήφθηκαν 470 δείγματα από πρόσφυγες που φιλοξενούνται σε δομή στο Κρανίδι Αργολίδας, καθώς και από εργαζόμενους της δομής, του Κέντρου Υγείας της περιοχής και του Διεθνούς Οργανισμού Μετανάστευσης, συνολικά 497 δείγματα.

Την 21η Απριλίου ανακοινώθηκαν 156 νέα κρούσματα. Από αυτά, τα 153 σχετίζονταν με τη δομή φιλοξενίας προσφύγων στο Κρανίδι Αργολίδας, καθώς από το σύνολο των 497 δειγμάτων που λήφθηκαν την προηγούμενη ημέρα, βρέθηκαν 151 θετικά δείγματα μεταξύ των προσφύγων και από 1 μεταξύ των εργαζομένων στη δομή και των μελών του Διεθνούς Οργανισμού Μετανάστευσης. Το σύνολο των κρουσμάτων έως τις 21 Απριλίου ανέρχεται σε 2.401, ενώ 5 ασθενείς κατέληξαν, αυξάνοντας το συνολικό αριθμό των νεκρών σε 121.

Στις 22 και 23 Απριλίου ανακοινώθηκαν 62 νέα κρούσματα. Επιπλέον, ο αριθμός των νεκρών που κατέληξαν αυτές τις ημέρες ανέρχεται σε 4. Ακόμα, μεταξύ των κρουσμάτων, 28 προκύπτουν από τη δομή υγείας "Ταξιάρχες".

Στις 24 Απριλίου, μετά και την ενημέρωση από τον ΕΟΔΥ, ανακοινώθηκαν 27 νέα κρούσματα, αυξάνοντας το συνολικό αριθμό των συνολικών κρουσμάτων σε 2.490. Ακόμα, 5 νοσούντες κατέληξαν, ανεβάζοντας το σύνολο των νεκρών σε 130. Επιπλέον, εκ του συνόλου των σημερινών κρουσμάτων, ανακοινώθηκαν 9 κρούσματα στην ως άνω κλινική. Συνολικά, νοσούν, 20 ασθενείς και 9 μέλη που αποτελούν προσωπικό της δομής, ενώ 3 από τους συνολικά 5 σημερινούς νεκρούς προέρχονται από τη δομή "Ταξιάρχες".

Στις 25 Απριλίου ανακοινώθηκαν 16 νέα κρούσματα του ιού, αυξάνοντας τον συνολικό αριθμό των κρουσμάτων σε 2.506. Ακόμα, ο αριθμός των νεκρών παρέμεινε στους 130, αφού κανένας νέος θάνατος δεν καταγράφηκε μέχρι την ώρα της ενημέρωσης.

Στις 26 Απριλίου ανακοινώθηκαν 11 νέα κρούσματα του ιού και 4, επιπλέον, καταγεγραμμένοι θάνατοι.

Στατιστικά στοιχεία

Νέα κρούσματα

Τα πρώτα μέτρα για την αντιμετώπιση της πανδημίας ξεκίνησαν στις 28 Φεβρουαρίου σε τοπικό επίπεδο στις πληγείσες περιοχές και κατέληξαν σε περιορισμό μετακινήσεων σε εθνικό επίπεδο στις 23 Μαρτίου. Τα μέτρα της ελληνικής κυβέρνησης δέχθηκαν πολλά θετικά σχόλια από τον ξένο τύπο, εξαίροντας την αντιμετώπιση της κρίσης από τον ελληνικό λαό. Επίσης, αναδείχθηκε η γρήγορη και καίρια λήψη μέτρων από την ελληνική κυβέρνηση όπως επίσης και η στελέχωση της ομάδας διαχείρισης της κρίσης και κυρίως ο εκπρόσωπος του Υπουργείου Υγείας και καθηγητής Παθολογίας-Λοιμώξεων, Σωτήρης Τσιόδρας.

Υγειονομικοί πόροι

Από τις 26 Φεβρουαρίου αναστάλθηκαν και ανακλήθηκαν όλες οι κανονικές άδειες του προσωπικού των νοσοκομείων του ΕΣΥ, των δομών πρωτοβάθμιας φροντίδας υγείας και όλων των υγειονομικών σχηματισμών της χώρας, και επίσης ξεκίνησαν διαδικασίες για προσλήψεις επιπλέον προσωπικού με τρίμηνες συμβάσεις με καθεστώς έκδοσης δελτίου παροχής υπηρεσιών. Στις 11 Μαρτίου, ο πρωθυπουργός Κυριάκος Μητσοτάκης, σε διάγγελμα του σχετικά με την εξάπλωση της πανδημίας, ανακοίνωσε την άμεση πρόσληψη 2.000 νοσηλευτών και γιατρών με διετείς συμβάσεις, καθώς και τη θέσπιση ειδικής άδειας σε εργαζόμενους γονείς με παιδιά έως 15 ετών. Η Ομοσπονδία Ενώσεων Νοσοκομειακών Γιατρών Ελλάδας δημοσιοποίησε ελλείψεις στο απαραίτητο υγειονομικό υλικό για την προστασία των γιατρών από το ΕΣΥ, τα νοσοκομεία και τα Κέντρα Υγείας σε ανοιχτή επιστολή προς τον Πρωθυπουργό. Οι 16 Ιατρικοί Σύλλογοι της χώρας καθώς και ο Πανελλήνιος Ιατρικός Σύλλογος επεσήμαναν από την πλευρά τους σημαντικές ελλείψεις στον σχεδιασμό της νοσοκομειακής και εξωνοσοκομειακής περίθαλψης των πολιτών ενώ η Πανελλήνια Ομοσπονδία Εργαζομένων Δημόσιων Νοσοκομείων δημοσίευσε πως οι εργαζόμενοι στα νοσοκομεία έχουν περιορισμένα μέσα προστασίας στη διάθεσή τους και χωρίς πάντοτε τον απαιτούμενο εξοπλισμό.. Ο Υπουργός Υγείας Βασίλης Κικίλιας, σε απάντηση των καταγγελιών στις 23 Μαρτίου, ανέφερε ότι αν και το υπουργείο ξεκίνησε άμεσα τη διαδικασία για την προμήθεια υλικού, η διαθεσιμότητα των αναλωσίμων είναι περιορισμένη και η διαδικασία παραλαβής δύσκολη λόγω της παγκόσμιας ζήτησης. Επιπλέον, υποστήριξε ότι έχουν δεσμευθεί κλίνες ΜΕΘ και από τον ιδιωτικό τομέα. Μέχρι τις 23 Μαρτίου έχουν αναπτυχθεί συνολικά 2.158 κλίνες για την απλή νοσηλεία ασθενών με COVID-19, ενώ συγκεκριμένα νοσοκομεία δέχονται μόνο ασθενείς του νέου κορονοϊού. Επίσης ανέφερε ότι έχουν ήδη αναλάβει υπηρεσία 176 ιατροί, 733 νοσηλευτές και λοιπό προσωπικό μέχρι τις 23 Μαρτίου και έχουν εγκριθεί επιπλέον 2.145 προσλήψεις.

Οικονομικά μέτρα

Στις 9 Μαρτίου, ανακοινώθηκαν μέτρα ενίσχυσης της οικονομίας όπως η αναστολή καταβολής ΦΠΑ για 4 μήνες και ασφαλιστικών εισφορών, δόσεων κάθε είδους ρύθμισης και βεβαιωμένων οφειλών προς τις ΔΟΥ για τρεις μήνες, από τις επιχειρήσεις που επηρεάστηκαν καθοριστικά από την πανδημία με διακοπή της λειτουργίας τους. Ο προϋπολογισμός του Υπουργείου Υγείας ενισχύθηκε με 15 εκατομμύρια ευρώ για την προμήθεια αναγκαίου υγειονομικού υλικού. Στις 17 Μαρτίου αποφασίστηκε η παράταση μέχρι την 30η Απριλίου της ισχύος των αδειών οδήγησης και των δελτίων τεχνικού ελέγχου (ΚΤΕΟ) και αναστάλθηκε η υποχρέωση διενέργειας επανελέγχου των οχημάτων. Επιπλέον ακυρώθηκαν όλες οι θεωρητικές και πρακτικές εξετάσεις για χορήγηση άδειας οδήγησης και σταμάτησαν να γίνονται τα θεωρητικά και πρακτικά μαθήματα για τους υποψήφιους οδηγούς.

Στις 18 Μαρτίου, ανακοινώθηκε μια επιπλέον σειρά μέτρων από τους Υπουργούς Οικονομικών Χρήστο Σταϊκούρα, Ανάπτυξης και Επενδύσεων Άδωνι Γεωργιάδη και Εργασίας και Κοινωνικών Υποθέσεων Γιάννη Βρούτση. Τα μέτρα αφορούσαν την οικονομία και την εργασία, ενώ ο Χρήστος Σταϊκούρας ενημέρωσε επίσης ότι δεν υφίσταται η ανάγκη για επίτευξη πρωτογενούς πλεονάσματος 3,5% για την Ελλάδα, καθώς και ότι οι δημοσιονομικές ενισχύσεις και οι δαπάνες για τα μέτρα θα εξαιρεθούν από την αξιολόγηση, σύμφωνα με απόφαση του Eurogroup. Εντός της χώρας, αποφασίστηκε η αναστολή καταβολής φόρων και εισφορών Μαρτίου για τέσσερις μήνες για όλες τις επιχειρήσεις, με μόνη προϋπόθεση να μην προχωρήσουν σε απολύσεις εργαζομένων. Το μέτρο αυτό αφορά περίπου 220.000 επιχειρήσεις και 600.000 εργαζόμενους. Επιπλέον αποφασίστηκε, μεταξύ άλλων, η αναβολή των φορολογικών υποχρεώσεων Μαρτίου για 4 μήνες καθώς και χρηματική ενίσχυση ύψους 800€ για ελεύθερους επαγγελματίες και αυτοαπασχολούμενους, η μείωση του ΦΠΑ από 24% σε 6% για ορισμένα προϊόντα υγιεινής και αυτοπροστασίας, η διατήρηση του ΕΝΦΙΑ 2020 στο καθεστώς του 2019, η άμεση αποπληρωμή ληξιπρόθεσμων οφειλών έως 30.000€ η αξιοποίηση πόρων ύψους 1,8 δισεκατομμυρίων ευρώ από το ευρωπαϊκό ταμείο και η αποζημίωση ειδικού σκοπού ύψους 800€ των εργαζόμενων σε επιχειρήσεις των οποίων η λειτουργία ανεστάλη.

Στις 19 Μαρτίου, ο Πρωθυπουργός Κυριάκος Μητσοτάκης σε διάγγελμά του ανακοίνωσε την αναθεώρηση του προϋπολογισμού του κράτους για τη διάθεση άνω των 10 δισεκατομμυρίων ευρώ για τη στήριξη της οικονομίας. Επιπλέον, ανακοίνωσε την απόφαση για αναστολή υποχρέωσης καταβολής εισφορών και επέκταση του αριθμού των δικαιούχων του έκτακτου μισθού 800 ευρώ, ώστε πλέον να περιλαμβάνει το σύνολο των ελεύθερων επαγγελματιών και αυτοαπασχολούμενων και την πλειοψηφία των εργαζόμενων στον ιδιωτικό τομέα. Ο Πρωθυπουργός δήλωσε ακόμη ότι το δώρο του Πάσχα θα καταβληθεί ακέραιο σε όλους τους εργαζόμενους και ότι η Ελλάδα εντάχθηκε στο πρόγραμμα ποσοτικής χαλάρωσης της Ευρωπαϊκής Κεντρικής Τράπεζας.

Στις 27 Μαρτίου, σε τηλεδιάσκεψη των ηγετών των κρατών-μελών της Ευρωπαϊκής Ένωσης, συζητήθηκε η πρόταση της Ελλάδας και άλλων οκτώ χωρών ( Γαλλία, Ιταλία, Ισπανία, Πορτογαλία, Βέλγιο, Λουξεμβούργο, Ιρλανδία, Σλοβενία), που εκπροσωπούν το 57% του ΑΕΠ της Ευρωζώνης, για έκδοση ενιαίου ευρωπαϊκού ομολόγου για την αντιμετώπιση των συνεπειών της πανδημίας. Ωστόσο, η πρόταση δεν έγινε δεκτή καθώς χώρες όπως η Γερμανία, η Ολλανδία, η Αυστρία, η Δανία και η Φινλανδία εξέφρασαν αντιρρήσεις.

Επιπλέον, σύμφωνα με κοινή ανακοίνωση των υπουργείων Οικονομικών, Εργασίας, Ανάπτυξης και Δικαιοσύνης στις 27 Μαρτίου, η ελληνική κυβέρνηση προωθεί ένα πρόγραμμα παροχής και διαχείρισης υπηρεσιών εκπαίδευσης και επαγγελματικής κατάρτισης για 166.000 επιστήμονες από 6 κλάδους, συνολικού κόστους 180 εκατομμυρίων ευρώ. Το πρόγραμμα περιλαμβάνει μια τηλε-κατάρτιση 100 ωρών των ωφελουμένων, με σκοπό την αναβάθμιση των ψηφιακών δεξιοτήτων τους και την προώθηση της εξ αποστάσεως επαγγελματικής δραστηριότητας, εν μέσω της πανδημίας. Στο πρόγραμμα δικαιούνται να συμμετέχουν δικηγόροι, γιατροί, μηχανικοί, οικονομολόγοι, λογιστές, εκπαιδευτικοί και ερευνητές και προβλέπει ενίσχυση ύψους 600 ευρώ για τους συμμετέχοντες.

Στις 30 Μαρτίου, οι Υπουργοί Οικονομικών Χρήστος Σταϊκούρας, Ανάπτυξης και Επενδύσεων Άδωνις Γεωργιάδης και Εργασίας και Κοινωνικών Υποθέσεων Γιάννης Βρούτσης ανακοίνωσαν ένα τέταρτο πακέτο οικονομικών μέτρων με σκοπό τη στήριξη της οικονομίας, των επιχειρήσεων και των εργαζομένων, με τη συνολική επιβάρυνση για τον προϋπολογισμό να ανέρχεται στα 6,8 δισεκατομμύρια ευρώ που αντιστοιχεί στο 3,5% του ΑΕΠ της χώρας. Τα μέτρα περιλαμβάνουν μεταξύ άλλων την επέκταση του αριθμού των δικαιούχων του επιδόματος των 800 ευρώ σε 1,7 εκατομμύρια εργαζομένους, που συνιστούν το 81% του συνόλου στον ιδιωτικό τομέα, την κάλυψη των ασφαλιστικών εισφορών τους για 45 ημέρες και την αναστολή πληρωμής οφειλών προς την εφορία για 4 μήνες, καθώς και την επέκταση της οικονομικής στήριξης σε 800.000 επιχειρήσεις και 700.000 ελεύθερους επαγγελματίες, που αποτελούν το 76% και το 75% του συνόλου αντίστοιχα. Επιπλέον, αποφασίστηκε και μια έκτακτη οικονομική ενίσχυση 108.000 εργαζομένων στα νοσοκομεία, το ΕΚΑΒ, τον ΕΟΔΥ και την Πολιτική Προστασία.

Περιορισμός μετακινήσεων, εκδηλώσεων και συναθροίσεων

Από τις 8 Μαρτίου και έπειτα ανακοινώθηκαν προληπτικά μέτρα όπως η αναστολή λειτουργίας όλων των ΚΑΠΗ, η αναστολή όλων των συνεδριακών εκδηλώσεων, η διεξαγωγή των αθλητικών εκδηλώσεων κεκλεισμένων των θυρών και η αναστολή όλων των σχολικών εκδρομών στο εσωτερικό. Στις 9 Μαρτίου αποφασίστηκε η αναστολή των πολιτιστικών και καλλιτεχνικών εκδηλώσεων σε κλειστούς και ανοιχτούς χώρους που περιλαμβάνουν πάνω από 1000 άτομα και η απαγόρευση του επισκεπτηρίου σε κέντρα αποκατάστασης, ημερήσιας φροντίδας και μονάδες θεραπείας και τεχνητού νεφρού στα νοσοκομεία.

Στις 16 Μαρτίου ανακοινώθηκε η αναστολή ισχύος του δακτυλίου μέχρι το τέλος Απριλίου και η αναστολή για δύο εβδομάδες της υποβολής δηλώσεων ΟΣΔΕ για τους αγρότες. Αποφασίστηκε επίσης η επιβολή προστίμου 5.000 ευρώ σε όσους παραβιάζουν τα μέτρα που ανακοινώνονται, επιδεικνύοντας αντικοινωνική συμπεριφορά. Την ίδια ημέρα, αποφασίστηκε να τεθούν τα χωριά Δαμασκηνιά και Δραγασιά του δήμου Βοΐου Κοζάνης σε καραντίνα, με απαγόρευση εισόδου και εξόδου από τα χωριά, λόγω της εμφάνισης 10 κρουσμάτων μεταξύ των κατοίκων τους. Στα δύο χωριά μετακινείται μόνο ιατρικό προσωπικό και συνεργείο του δήμου για την τροφοδοσία τους με φάρμακα και τρόφιμα, ενώ η είσοδος τους φυλάσσεται με περιπολικά.

Στις 17 Μαρτίου αποφασίστηκε και η αναστολή όλων των αδειών των αστυνομικών υπαλλήλων, με εξαιρέσεις μόνο για σοβαρούς προσωπικούς και οικογενειακούς λόγους. Επίσης έγινε αναστολή του περιορισμού κυκλοφορίας οχημάτων στο κέντρο της Αθήνας ( Δακτύλιος), από τις 17 Μαρτίου έως τις 30 Απριλίου. Στις 18 Μαρτίου, ανακοινώθηκε από τον υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά η απαγόρευση των δημόσιων συναθροίσεων 10 ή περισσότερων ατόμων και η κύρωση διοικητικού προστίμου 1000 ευρώ στους παρανομούντες. Επιπλέον, αποφασίστηκε η απαγόρευση εισόδου σε πολίτες χωρών εκτός Ευρωπαϊκής Ένωσης και τέθηκε σε ισχύ κάρτα εισόδου στα σουπερμάρκετ ώστε να βρίσκεται εντός του καταστήματος μέχρι ένας πελάτης ανά 10 τ.μ. για την αποφυγή συνωστισμού.

Στις 20 Μαρτίου, ανακοινώθηκε ότι από τις 6 το πρωί της 21ης Μαρτίου 2020 επιτρέπεται η μετάβαση στα νησιά με πλοία της ακτοπλοΐας μόνο των μόνιμων κατοίκων τους. Τα όποια δρομολόγια αφορούν μόνιμους κατοίκους για τους απολύτως αναγκαίους λόγους και την τροφοδοσία των νησιών, καθώς και εκείνους που θέλουν να αναχωρήσουν από τα νησιά. Την ίδια μέρα ανακοινώθηκε, επίσης, από τον υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά ότι από τις 23 Μαρτίου θα μειωθούν κατά το ήμισυ οι παραγωγοί, ανά κλάδο, στις λαϊκές αγορές και θα τηρείται απόσταση 5 μέτρων μεταξύ των πάγκων. Επιπλέον, ο υφυπουργός ανακοίνωσε ότι στα σουπερμάρκετ θα μπορεί να βρίσκεται πλέον ένας πελάτης ανά 15 τ.μ., αντί 10 τ.μ. που ίσχυε μέχρι τότε, καθώς και ότι πλέον θα απαγορεύεται ο απόπλους και ο κατάπλους ιδιωτικών σκαφών αναψυχής σε όλη την ελληνική επικράτεια.

Στις 22 Μαρτίου 2020 ανακοινώθηκε ότι από τις 6 το πρωί της 23ης Μαρτίου μέχρι τις 6 Απριλίου επιβάλλονται σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην εξαιρέσεων που αφορούν σε όσους κινούνται προς και από την εργασία τους, μετακινούνται για να προμηθευτούν αγαθά πρώτης ανάγκης ή φάρμακα, επισκέπτονται γιατρό ή άτομο το οποίο έχει ανάγκη για βοήθεια, μεταβαίνουν στην τράπεζα εάν δεν είναι δυνατή η ηλεκτρονική συναλλαγή, μεταβαίνουν σε τελετή (κηδεία, γάμο ή βάφτιση), ασκούνται ατομικά ή ανά δύο ή συνοδεύουν το κατοικίδιό τους και, τέλος, σε περιπτώσεις διαζευγμένων γονέων που κινούνται για να εξασφαλίσουν την επικοινωνία με τα παιδιά τους. Επιτρεπτή είναι επίσης και η μετακίνηση για την εφάπαξ μετάβαση στον τόπο της μόνιμης κατοικίας. Στις 4 Απριλίου αποφασίστηκε η παράταση του μέτρου μέχρι και τις 27 Απριλίου, και στις 23 Απριλίου δόθηκε εκ νέου παράταση μέχρι τις 4 Μαΐου.

Οι πολίτες κατά την κυκλοφορία τους πρέπει να φέρουν την αστυνομική τους ταυτότητα ή το διαβατήριο καθώς και κάποιου τύπου βεβαίωση, αναλόγως του σκοπού μετακίνησης, ενώ προβλέπεται και κύρωση διοικητικού προστίμου 150 ευρώ στους παραβάτες. Για μετάβαση προς και από την εργασία κατά τις εργάσιμες ώρες (τύπος Α) απαιτείται μία πάγια βεβαίωση, ενώ για όλες τις άλλες μετακινήσεις (τύπος Β) η βεβαίωση αφορά κάθε μεμονωμένη κίνηση, πρέπει να υπογράφεται από τον ίδιο τον ενδιαφερόμενο πολίτη και να περιέχει το ονοματεπώνυμο, τη διεύθυνση κατοικίας, την ώρα μετακίνησης, καθώς και τον συγκεκριμένο λόγο μετακίνησης που εμπίπτει σε μία από τις εξαιρέσεις. Σε ό,τι αφορά την τύπου Β βεβαίωση για τις μεμονωμένες μετακινήσεις δόθηκε η δυνατότητα για δωρεάν αποστολή μηνύματος SMS συγκεκριμένης μορφής στον αριθμό 13033, συμπλήρωση προτυποποιημένης αίτησης ή συμπλήρωση χειρόγραφης βεβαίωσης με παράθεση συγκεκριμένων πληροφοριών. Τα μέλη της κυβέρνησης και της Βουλής, οι κρατικοί λειτουργοί και όλα τα στελέχη των υπηρεσιών Υγείας, της Πολιτικής Προστασίας, των Σωμάτων Ασφαλείας και των Ενόπλων Δυνάμεων εξαιρέθηκαν από το μέτρο, ενώ η Ελληνική Αστυνομία, η Δημοτική Αστυνομία, το Λιμενικό και η Εθνική Αρχή Διαφάνειας ανέλαβαν τον έλεγχο της εφαρμογής του. Την ίδια μέρα, ανακοινώθηκε και ο περιορισμός των δρομολογίων των Μέσων Μαζικής Μεταφοράς κατά τη διάρκεια της ημέρας, διασφαλίζοντας όμως επαρκή κίνηση κατά τις ώρες κίνησης των εργαζομένων, ενώ απαγορεύθηκε η επιβίβαση άνω των δύο ατόμων σε κάθε όχημα ιδιωτικής και δημόσιας χρήσης. Επιπλέον, αποφασίστηκε το κλείσιμο όλων των πάρκων, των χώρων αναψυχής και των μαρίνων.

Στις 31 Μαρτίου ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς ανακοίνωσε επιπλέον περιοριστικά μέτρα για 14 ημέρες στους δήμους Καστοριάς, Ορεστίδος και Νεστορίου της Περιφερειακής Ενότητας Καστοριάς και στους δήμους Ξάνθης και Μύκης της Περιφερειακής Ενότητας Ξάνθης. Συγκεκριμένα, αποφασίστηκε η ενίσχυση νοσοκομείων και Κέντρων Υγείας των δήμων αυτών με γιατρούς και νοσηλευτές και η απαγόρευση κυκλοφορίας των δημοτών καθημερινά από τις 8 το βράδυ έως τις 8 το πρωί και η αναστολή δυνατότητας ορισμένων κατ΄ εξαίρεση μετακινήσεων που προβλέπονταν μέχρι τότε, σχετικών με τη μετάβαση σε τελετή και τη συνοδεία κατοικίδιου. Για τις δύο αυτές περιπτώσεις, επιτρεπτή θεωρείται μόνο η μετακίνηση για μετάβαση σε κηδεία των στενών συγγενών θανόντα και η σύντομη μετακίνηση για τη συνοδεία κατοικίδιου ζώου περιμετρικά της οικίας, ενώ για τους πέντε αυτούς δήμους αποφασίστηκε και η τήρηση αναλογίας ενός ατόμου ανά 20 τ.μ. στα σουπερμάρκετ και η τοποθέτηση των πάγκων των πωλητών στις λαϊκές αγορές μόνο στη μία πλευρά του δρόμου και σε απόσταση τουλάχιστον 10 μέτρων μεταξύ τους. Επιπλέον, την ίδια μέρα, όλοι οι οικισμοί της δημοτικής ενότητας Μεσοποταμίας του δήμου Καστοριάς τέθηκαν σε καραντίνα για 14 ημέρες με απαγόρευση εισόδου και εξόδου, με εξαίρεση για την τροφοδοσία τους, ενώ στη Θεσσαλονίκη αποφασίστηκε ο περιορισμός κίνησης των πολιτών στη Νέα Παραλία συγκεκριμένες ώρες της ημέρας και καθ'όλη τη διάρκεια του Σαββατοκύριακου. Παρόμοια απαγόρευση αποφασίστηκε στις 3 Απριλίου και για την παραλιακή ζώνη της Πάτρας, στο νότιο πάρκο και στην πλαζ Αγυιάς, καθώς και για την παραλία του Βόλου.

Την 1η Απριλίου τέθηκε σε καραντίνα για 14 ημέρες το χωριό Φούστανη στο δήμο Αλμωπίας της Περιφερειακής Ενότητας Πέλλας. Την ίδια μέρα, ανακοινώθηκε η απαγόρευση πτήσεων ιδιωτικών αεροσκαφών και ελικοπτέρων.

Στις 2 Απριλίου, η δομή φιλοξενίας προσφύγων και μεταναστών αιτούντων άσυλο στη Ριτσώνα Εύβοιας τέθηκε σε καραντίνα με απαγόρευση εισόδου και εξόδου για 14 ημέρες, μετά την επιβεβαίωση 23 κρουσμάτων του ιού εντός της δομής. Κλιμάκια του Υπουργείου Μετανάστευσης και Ασύλου και του ΕΟΔΥ μετέβησαν στη δομή με σκοπό την εποπτεία εφαρμογής των μέτρων και τη συνολική ιχνηλάτηση του πληθυσμού της. Την ίδια μέρα, μετά την εμφάνιση ενός κρούσματος του ιού στο νησί της Μυκόνου, αποφασίστηκε η αναστολή όλων των οικοδομικών εργασιών και των δημοσίων και ιδιωτικών έργων στο νησί.

Στις 5 Απριλίου επιβλήθηκαν επιπλέον περιοριστικά μέτρα στη Μύκονο για 14 ημέρες με την απαγόρευση κυκλοφορίας των δημοτών καθημερινά από τις 8 το βράδυ έως τις 8 το πρωί, την αναστολή δυνατότητας ορισμένων κατ΄ εξαίρεση μετακινήσεων που προβλέπονταν μέχρι τότε και τη λήψη μέτρων κατά τη λειτουργία των λαϊκών αγορών και των σουπερμάρκετ. Επιπλέον, αποφασίστηκε η αναστολή όλων των οικοδομικών εργασιών στο νησί της Σαντορίνης για 1 μήνα, με εξαίρεση για ορισμένα έκτακτα έργα.

Στις 8 Απριλίου ανακοινώθηκε εντατικοποίηση των ελέγχων των οχημάτων που κινούνται στις εθνικές οδούς και τους αυτοκινητοδρόμους της χώρας, καθώς και των ταξιδιωτών στα αεροδρόμια, τα λιμάνια, τους σιδηροδρομικούς σταθμούς και τα ΚΤΕΛ. Στο εθνικό οδικό δίκτυο εγκαταστάθηκαν μόνιμα σημεία ελέγχου της Ελληνικής Αστυνομίας και αποφασίστηκε η επιβολή προστίμου 300 ευρώ, η αφαίρεση των πινακίδων κυκλοφορίας για 60 ημέρες και η επιστροφή του οχήματος στη βάση του εάν επιβεβαιωθεί καταχρηστική μετακίνηση προς οποιονδήποτε εκτός νομού προορισμό, με εξαίρεση της μόνιμης κατοικίας όπως αυτή προκύπτει από το έντυπο Ε1 της φορολογικής δήλωσης.

Στις 10 Απριλίου, μετά την επιβεβαίωση πολλαπλών κρουσμάτων του ιού σε οικισμό Ρομά στη συνοικία της Νέας Σμύρνης στη Λάρισα, ο οικισμός κηρύχθηκε σε κατάσταση έκτακτης ανάγκης πολιτικής προστασίας και τέθηκε σε καραντίνα για 14 ημέρες. Η μετακίνηση των Ρομά εκτός της περιμέτρου του οικισμού απαγορεύτηκε και η τροφοδοσία τους με τρόφιμα, φάρμακα και υγειονομικό υλικό εξασφαλίστηκε από συγκεκριμένα σημεία πέριξ του οικισμού. Κλιμάκια του ΕΟΔΥ και της Γενικής Γραμματείας Πολιτικής Προστασίας μετέβησαν στην περιοχή, αλλά και σε οικισμούς Ρομά στον Τύρναβο, τα Φάρσαλα και τους Σοφάδες, και προχώρησαν στη λήψη εκατοντάδων δειγμάτων για τη διενέργεια τεστ ανίχνευσης του ιού. Επιπλέον, αποφασίστηκε η προληπτική αναστολή των λαϊκών αγορών για 14 ημέρες σε ολόκληρη τη Θεσσαλία, αλλά και το κλείσιμο δομής φιλοξενίας μεταναστών στο Κουτσόχερο Λάρισας, καθώς προέκυψε συσχέτιση με τον οικισμό Ρομά στη Λάρισα.

Στις 12 Απριλίου αποφασίστηκε ο περιορισμός κυκλοφορίας των πολιτών σε ορισμένες πολυσύχναστες περιοχές της πόλης των Ιωαννίνων για συγκεκριμένες ώρες της ημέρας και καθ'όλη τη διάρκεια του Σαββατοκύριακου, μέχρι και τις 27 Απριλίου.

Στις 13 Απριλίου ανακοινώθηκε η παράταση της καραντίνας, για προληπτικούς λόγους, στη δημοτική ενότητα Μεσοποταμίας του δήμου Καστοριάς μέχρι τις 24 Απριλίου και των πρόσθετων περιοριστικών μέτρων στους δήμους Καστοριάς, Ορεστίδος, Νεστορίου, Ξάνθης και Μύκης μέχρι τις 27 Απριλίου. Στις 14 Απριλίου έληξε η καραντίνα που είχε επιβληθεί στον Εχίνο Ξάνθης και τη Φούστανη Πέλλας.

Από την Μεγάλη Πέμπτη, στις 16 Απριλίου, αποφασίστηκε η επέκταση σε ολόκληρη τη χώρα του μέτρου του διπλασιασμού του προστίμου στα 300 ευρώ και της αφαίρεσης των πινακίδων κυκλοφορίας του οχήματος για άσκοπη μετακίνηση, σε ισχύ από το βράδυ της 18ης Απριλίου έως τα μεσάνυχτα της Δευτέρας του Πάσχα, στις 20 Απριλίου. Επιπλέον, ανακοινώθηκε η εντατικοποίηση των ελέγχων για την κατ' εξαίρεση μετακίνηση με επίκληση του κωδικού Β4 για παροχή βοηθείας σε ανθρώπους που βρίσκονται σε ανάγκη και η επιβολή προστίμου στους παραβάτες οδηγούς και συνοδηγούς.

Στις 21 Απριλίου ανακοινώθηκαν επιπλέον περιοριστικά μέτρα για 14 ημέρες στο δήμο Ερμιονίδας της Π.Ε. Αργολίδας και στα χωριά Αρναούτι και Ζουμπούλι του δήμου Μύκης Ξάνθης, με απαγόρευση κυκλοφορίας των πολιτών καθημερινά από τις 8 το βράδυ έως τις 8 το πρωί και αναστολή δυνατότητας ορισμένων κατ΄ εξαίρεση μετακινήσεων (κωδικοί Β4, Β5, Β6) που προβλέπονταν μέχρι τότε.

Στις 24 Απριλίου ανακοινώθηκε η επέκταση του περιορισμού μετακίνησης στην περιπατητική ζώνη επί της οδού Τρίτση στον Εύοσμο Θεσσαλονίκης μέχρι και τις 4 Μαΐου.

Κλείσιμο συνόρων και αναστολή συνδέσεων με άλλες χώρες

Στις 9 Μαρτίου, η Υπηρεσία Πολιτικής Αεροπορίας ανακοίνωσε την προσωρινή αναστολή όλων των πτήσεων από και προς τη βόρεια Ιταλία, σε ισχύ για όλα τα αεροδρόμια της Ελλάδας και όλες τις αεροπορικές εταιρίες. Στις 14 Μαρτίου αποφασίστηκε η αναστολή όλων των επιβατικών πτήσεων από και προς ολόκληρη την Ιταλία, με εξαίρεση τις εμπορευματικές και υγειονομικού ενδιαφέροντος πτήσεις.

Από τις 15 Μαρτίου, η Αλβανία και η Βόρεια Μακεδονία έκλεισαν τις χερσαίες συνοριακές διαβάσεις τους με την Ελλάδα, μεταξύ άλλων χωρών, επιτρέποντας μόνο τη διακίνηση εμπορευμάτων. Μία μέρα μετά, στις 16 Μαρτίου, η ίδια απόφαση πάρθηκε και από την Ελλάδα με διακοπή των οδικών, θαλάσσιων και αεροπορικών συνδέσεων με Αλβανία και Βόρεια Μακεδονία, επιτρέποντας όμως τη μεταφορά εμπορευμάτων και την είσοδο όσων έχουν ελληνική ιθαγένεια ή διαμένουν στην Ελλάδα. Την ίδια μέρα ανακοινώθηκε και η επιβολή κατ' οίκον περιορισμού 14 ημερών σε όποιον εισέρχεται στο εξής στην ελληνική επικράτεια. Επιπλέον, αποφασίστηκε η διακοπή της ακτοπλοϊκής σύνδεσης από και προς την Ιταλία, με εξαίρεση τη μεταφορά εμπορευμάτων, και η αεροπορική σύνδεση με την Ισπανία, καθώς και η απαγόρευση πρόσδεσης κρουαζιερόπλοιων και ημερόπλοιων στα ελληνικά λιμάνια.

Στις 17 Μαρτίου η Ελλάδα και τα υπόλοιπα κράτη-μέλη της Ευρωπαϊκής Ένωσης αποφάσισαν το κλείσιμο των εξωτερικών συνόρων της Ένωσης και την απαγόρευση εισόδου στην Ε.Ε. σε πολίτες τρίτων χωρών, με ισχύ από τα ξημερώματα της 18ης Μαρτίου. Στην Ελλάδα, η είσοδος πολιτών από χώρες εκτός της Ε.Ε. επιτρέπεται μόνο για απολύτως αναγκαία συνθήκη που σχετίζεται με επείγουσα εργασία ή οικογενειακούς λόγους. Στις 19 Μαρτίου η Τουρκία έκλεισε τις χερσαίες συνοριακές διαβάσεις με την Ελλάδα στις Καστανιές και τα Ύψαλα.

Από τις 23 Μαρτίου η Ελλάδα ανέστειλε όλες τις επιβατικές πτήσεις από τη Μεγάλη Βρετανία μέχρι τις 15 Απριλίου και διέκοψε όλες τις αεροπορικές, θαλάσσιες, σιδηροδρομικές και οδικές συνδέσεις με την Τουρκία, με εξαίρεση για τους Έλληνες πολίτες, κατόχους άδειας παραμονής, μόνιμους κατοίκους καθώς και για τη μεταφορά εμπορευμάτων. Επιπλέον, παρατάθηκε η απαγόρευση πτήσεων από και προς την Ισπανία και την Ιταλία μέχρι τις 15 Απριλίου, με ορισμένες εξαιρέσεις.

Στις 28 Μαρτίου η Υπηρεσία Πολιτικής Αεροπορίας αποφάσισε την αναστολή των επιβατικών πτήσεων, έως τις 15 Απριλίου, από και προς την Ολλανδία και τη Γερμανία, με εξαίρεση για τις εμπορευματικές, υγειονομικές, ανθρωπιστικές, κρατικές και στρατιωτικές πτήσεις, καθώς και για τις πτήσεις επαναπατρισμού Ελλήνων πολιτών, του Frontex, τις πτήσεις υποστήριξης του ΕΣΥ και όσες αναφέρουν ότι ευρίσκονται σε κατάσταση έκτακτης ανάγκης. Ειδικά για τη Γερμανία, επιτράπηκαν μόνο οι αφίξεις προς το αεροδρόμιο "Ελευθέριος Βενιζέλος".

Στις 15 Απριλίου η Υπηρεσία Πολιτικής Αεροπορίας εξέδωσε ΝΟΤΑΜ με τις οποίες δόθηκε παράταση έως τις 15 Μαΐου 2020 για την αναστολή των πτήσεων από και προς την Ιταλία, την Ισπανία, την Τουρκία, το Ηνωμένο Βασίλειο, την Ολλανδία και τη Γερμανία. Από την αναστολή εξαιρέθηκαν οι εμπορευματικές, οι υγειονομικές, οι ανθρωπιστικές και οι στρατιωτικές πτήσεις, καθώς και οι πτήσεις επαναπατρισμού Ελλήνων πολιτών και όσες αναφέρουν ότι ευρίσκονται σε κατάσταση έκτακτης ανάγκης, μεταξύ ορισμένων ακόμα εξαιρέσεων.

Αναστολή λειτουργίας επιχειρήσεων και χώρων εργασίας

Στις 4 Μαρτίου ανεστάλη τοπικά η λειτουργία θεάτρων, κινηματογράφων καθώς και οι αθλητικές και καλλιτεχνικές εκδηλώσεις και οι επισκέψεις σε αρχαιολογικούς χώρους και μουσεία), από τις 5 έως τις 6 Μαρτίου, στις Περιφερειακές Ενότητες Αχαΐας, Ηλείας και Ζακύνθου.

Στις 12 Μαρτίου, η κυβέρνηση ανακοίνωσε το κλείσιμο για 15 ημέρες των παιδότοπων, θεάτρων, κινηματογράφων, χώρων καλλιτεχνικών εκδηλώσεων, κέντρων διασκέδασης, δικαστηρίων και γυμναστήριων ενώ για τους αρχαιολογικούς χώρους και τα μουσεία αποφασίστηκε από το Υπουργείο Πολιτισμού η λειτουργία με ελεγχόμενη ροή κοινού. Ωστόσο, διαπιστώθηκε ότι η κυκλοφορία του κόσμου σε καφετέριες, μπαρ και εμπορικά κέντρα συνεχιζόταν.

Στις 13 Μαρτίου, το Υπουργείο Υγείας ανακοίνωσε το κλείσιμο, από την επόμενη μέρα και για 15 ημέρες, όλων των εμπορικών κέντρων, καφετεριών, μπαρ, μουσείων, αθλητικών εγκαταστάσεων και εστιατορίων. Oι φούρνοι, οι ιδιωτικές υπηρεσίες υγείας, τα φαρμακεία και τα σουπερμάρκετ παραμένουν ανοιχτά. Η επέκταση των μέτρων αποφασίστηκε, σύμφωνα με τον Υπουργό Υγείας Βασίλη Κικίλια, λόγω της εμφάνισης κρουσμάτων του ιού σε διαφορετικές περιοχές της χώρας και λόγω της μη τήρησης των μέτρων περιορισμού από τους πολίτες. Μετά τη διαπίστωση περιστατικών συνωστισμού σε παραλίες, δόθηκε επιπλέον εντολή από τον πρωθυπουργό Κυριάκο Μητσοτάκη να κλείσουν όλες οι οργανωμένες παραλίες και χιονοδρομικά κέντρα.

Στις 18 Μαρτίου έκλεισαν και όλα τα εμπορικά καταστήματα. Ανοιχτές παρέμειναν οι επιχειρήσεις τροφίμων και οικιακών αναγκών (όπως σούπερ μάρκετ, των οποίων τα ωράρια διευρύνθηκαν από τις 16 Μαρτίου και ξεκίνησαν να λειτουργούν και τις Κυριακές, κρεοπωλεία, παντοπωλεία, ιχθυοπωλεία, ζαχαροπλαστεία, κάβες, αρτοποιεία, οπωροπωλεία), επιχειρήσεις διανομής προϊόντων (delivery) και παροχής προϊόντων σε πακέτο (take away), τα φαρμακεία, τα πρατήρια υγρών καυσίμων, τα συνεργεία αυτοκινήτων και μοτοσικλετών, επιχειρήσεις παροχής ταχυδρομικών υπηρεσιών και κούριερ, καταστήματα κινητής τηλεφωνίας και οπτικών και τα γραφεία τελετών, μεταξύ άλλων.

Στις 19 Μαρτίου, το Υπουργείο Τουρισμού ανακοίνωσε τη διακοπή λειτουργίας του συνόλου των ξενοδοχείων σε ολόκληρη τη χώρα, πέραν και των εποχικών τουριστικών καταλυμάτων που είχαν ήδη κλείσει, από τα μεσάνυχτα της 22ας Μαρτίου 2020 μέχρι το τέλος Απριλίου. Ανοιχτά θα παραμείνουν μόνο τα ξενοδοχεία που φιλοξενούν προσωπικό για τη φύλαξη των συνόρων, καθώς και ένα ξενοδοχείο ανά πρωτεύουσα περιφερειακής ενότητας και ελάχιστα σε Αθήνα και Θεσσαλονίκη.

Αναστολή λειτουργίας εκπαιδευτικών μονάδων και ιδρυμάτων

Από τις 28 Φεβρουαρίου, με τέσσερα επιβεβαιωμένα κρούσματα στη χώρα, ξεκίνησε η προληπτική αναστολή λειτουργίας σχολικών μονάδων κατά τόπους σε περιπτώσεις που επιβεβαιωνόταν κρούσμα κορονοϊού στο περιβάλλον κάποιου μαθητή. Την ίδια μέρα, απαγορεύτηκαν όλες οι εκπαιδευτικές εκδρομές στο εξωτερικό και ξεκίνησαν κατά τόπους απολυμάνσεις σχολικών κτηρίων από διάφορους δήμους της χώρας. Στις 4 Μαρτίου αποφασίστηκε το κλείσιμο όλων των δημοσίων και ιδιωτικών εκπαιδευτικών ιδρυμάτων, όλων των βαθμίδων, στις Περιφερειακές Ενότητες Αχαΐας, Ηλείας και Ζακύνθου και από τις 8 Μαρτίου ανεστάλησαν όλες οι εκπαιδευτικές εκδρομές στο εσωτερικό της χώρας.

Από τις 11 Μαρτίου έκλεισαν τα εκπαιδευτικά ιδρύματα όλων των βαθμίδων, τα φροντιστήρια και οι βρεφονηπιακοί σταθμοί σε ολόκληρη την επικράτεια, για δεκατέσσερις ημέρες. Για τους γονείς καθιερώθηκε άδεια ειδικού σκοπού 15 ημερών. Δέκα ημέρες μετά, στις 20 Μαρτίου, ανακοινώθηκε η παράταση του κλεισίματος όλων των εκπαιδευτικών δομών μέχρι τις 10 Απριλίου 2020, χωρίς να μπορεί να αποκλειστεί νέα παράταση.

Αναστολή θρησκευτικών εκδηλώσεων

Στις 28 Φεβρουαρίου υπήρξε τηλεφωνική επικοινωνία του αρχιεπισκόπου Αθηνών Ιερώνυμου με τον πρωθυπουργό Κυριάκο Μητσοτάκη και την ίδια μέρα η Ιερά Σύνοδος εξέδωσε εγκύκλιο προς όλες τις μητροπόλεις, με σχετικές οδηγίες προστασίας. Τις επόμενες ημέρες ακολούθησαν αντίστοιχες εγκύκλιοι από άλλες Μητροπόλεις με άξονα -πέραν των γενικών παραινέσεων πνευματικού χαρακτήρα- τις παροτρύνσεις για συμμόρφωση με τις οδηγίες των αρμοδίων, την τήρηση ατομικών μέτρων προστασίας, την αποχή των ευπαθών ομάδων από τον εκκλησιασμό, την μέριμνα περί καθαριότητας και υγιεινής των ναών και την αναστολή προσκυνημάτων και οργανωμένων εκδρομών.

Στις 9 Μαρτίου, η Ιερά Σύνοδος της Εκκλησίας της Ελλάδος με νέα εγκύκλιο επανέλαβε τον γενικό άξονα των συστάσεων της προηγούμενης εγκυκλίου και ανακοίνωσε πως θα συνεχίσει κανονικά τις λειτουργίες και τη θεία κοινωνία.

Σε διάγγελμά του στις 11 Μαρτίου, ο πρωθυπουργός υποστήριξε ότι τα θρησκευτικά καθήκοντα θα πρέπει να προσαρμοστούν στην πραγματικότητα και να επιτελούνται από το σπίτι, ώστε να περιορίζονται οι μεγάλες συναθροίσεις και ζήτησε, ακόμη, να ακολουθούνται οι οδηγίες των γιατρών και των ειδικών. Δύο μέρες αργότερα, ο Αρχιεπίσκοπος Αθηνών και πάσης Ελλάδος Ιερώνυμος δήλωσε ότι η Εκκλησία δεν διαθέτει "μετρητή πίστης" ή "παρουσιολόγιο" και υποστήριξε ότι συμφωνεί με και εφαρμόζει τα μέτρα προφύλαξης της δημόσιας υγείας τα οποία λήφθηκαν από τους αρμόδιους κρατικούς φορείς. Επιπλέον, το βράδυ της 16ης Μαρτίου η Διαρκής Ιερά Σύνοδος αποφάσισε να παραμείνουν ανοιχτοί οι ναοί μόνο για κατ' ιδίαν προσευχή των πιστών και την αναβολή βαφτίσεων, γάμων και των καθημερινών Λειτουργιών. Παρακίνησε, επίσης, τους ηλικιωμένους και όσους ανήκουν σε ευπαθείς ομάδες να παραμένουν στο σπίτι και συνέστησε αυτοσυγκράτηση, εμπιστοσύνη στις υγειονομικές Αρχές και στην κυβέρνηση και συμμόρφωση με τις οδηγίες των αρμοδίων υπηρεσιών δημοσίας υγείας. Επίσης αποφάσισε τέλεση ωριαίας κυριακάτικης λειτουργίας από τις 22 Μαρτίου έως το Σάββατο του Λαζάρου. Αμέσως μετά τη δημοσιοποίηση της απόφασης, ο Πρωθυπουργός Κυριάκος Μητσοτάκης ανακοίνωσε την καθολική αναστολή όλων των λειτουργιών κάθε δόγματος και θρησκείας μέχρι τις 30 Μαρτίου 2020.

Στις 20 Μαρτίου οι αστυνομικές αρχές προέβησαν σε προσαγωγές ατόμων καθώς βρίσκονταν σε άτυπο τζαμί στου Ζωγράφου Αττικής, που λειτουργούσε παρά την απαγόρευση συναθροίσεων. Στις 21 Μαρτίου, ο Μητροπολίτης Κυθήρων Σεραφείμ τέλεσε σε εκκλησία του νησιού τους Χαιρετισμούς παρά την απαγόρευση, οπότε ασκήθηκε εισαγγελική δίωξη και συνελήφθη. Μετά τον σχηματισμό δικογραφίας αφέθηκε ελεύθερος.

Στις 29 Μαρτίου, ο Γενικός Γραμματέας Πολιτικής Προστασίας Νίκος Χαρδαλιάς ανακοίνωσε πως παρατείνονται μέχρι 11 Απριλίου 2020 τα προσωρινά περιοριστικά μέτρα στους χώρους λατρείας.

Ενημερωτική καμπάνια

Στο πλαίσιο της ενημερωτικής καμπάνιας που πραγματοποιήθηκε από τη Γενική Γραμματεία Πολιτικής Προστασίας στάλθηκε στις 11, 17 και 22 Μαρτίου μαζικά σε κινητά τηλέφωνα της χώρας ειδοποίηση έκτακτης ανάγκης. Επίσης δημιουργήθηκαν έντυπες και ηλεκτρονικές αφίσες με οδηγίες προς τις ευπαθείς ομάδες για τη λήψη των απαραίτητων μέτρων προστασίας, τηλεοπτικά και ραδιοφωνικά σποτ και δημοσιεύσεις αυτών σε έντυπες και ηλεκτρονικές εφημερίδες και διαδικτυακές σελίδες. Η συνολική καμπάνια ανατέθηκε σε ιδιωτική διαφημιστική εταιρεία με διάρκεια σύμβασης έως τις 31 Μαΐου 2020 και δεν μπορεί να ξεπερνά τα 11 εκατομμύρια ευρώ.

Χορηγίες και δωρεές

Η πανδημία ενεργοποίησε πολλούς ελληνικούς και ξένους φορείς και οργανισμούς να προβούν σε δωρεές χρημάτων και υλικών στο Δημόσιο Σύστημα Υγείας. Στις 26 Μαρτίου τα Ελληνικά Πετρέλαια ανακοίνωσαν δωρεά 8 εκ. ευρώ για την ενίσχυση του Ε.Σ.Υ. προς αγορά ιατρικού εξοπλισμού, αναλωσίμων και κάλυψη λοιπών δαπανών. Την ίδια μέρα το κόμμα ΜέΡΑ25 ανακοίνωσε πως θα διαθέσει σε δράσεις αλληλεγγύης το μεγαλύτερο ποσό της κρατικής χρηματοδότησης του 2020, όπως επίσης και τα χρήματα που θα δαπανούσε για τη διεξαγωγή του Διαβουλευτικού Συνεδρίου του. Το Ίδρυμα Λάτση προχώρησε σε δωρεά προς το Γενικό Νοσοκομείο Ελευσίνας "Θριάσιο", νοσοκομείο αναφοράς για τον κορονοϊό SARS-CoV-2, ενισχύοντας με σύγχρονο ιατρο-τεχνολογικό εξοπλισμό το Τμήμα Επειγόντων Περιστατικών καθώς και τη Μονάδα Εντατικής Θεραπείας του Λατσείου Κέντρου Εγκαυμάτων, που αποτελεί αναπόσπαστο, οργανικό μέρος του Νοσοκομείου ενώ δωρεά 22.000 προστατευτικών μασκών στην Ελλάδα πραγματοποιήθηκε με χορηγία της Bank of China.

Από τις 30 Μαρτίου ξεκίνησε η τμηματική παραλαβή με πτήσεις από την Κίνα συνολικά 13.500.000 προστατευτικών χειρουργικών μασκών και επιπλέον υλικού ατομικής προστασίας, τα οποία αποκτήθηκαν μετά από δωρεά του Ιδρύματος Ωνάση και της Ένωσης Ελλήνων Εφοπλιστών. Η Ένωση Ελλήνων Εφοπλιστών προσέφερε περισσότερα από 10 εκατομμύρια ευρώ για την αγορά υγειονομικού υλικού και παραχώρησε αναπνευστήρες, μόνιτορ παρακολούθησης ζωτικών οργάνων και νοσοκομειακές κλίνες νοσηλείας ΜΕΘ στο σύστημα υγείας. Ο Όμιλος Ιατρικού Αθηνών διέθεσε στο Υπουργείο Υγείας την κλινική "Ιατρικό Περιστερίου" με 60 νοσηλευτικές κλίνες, 6 κλίνες ΜΕΘ και 4 χειρουργικές αίθουσες για τη μεταφορά και νοσηλεία ασθενών από τα δημόσια νοσοκομεία, από τις 30 Μαρτίου έως τη 1η Ιουνίου 2020.

Στις αρχές Απριλίου ο εφοπλιστής Γιώργος Προκοπίου προχώρησε σε δωρεά 2.500.000 προστατευτικών γαντιών, 130.000 αδιάβροχων στολών και 30.000 ολόσωμων προστατευτικών στολών για την ενίσχυση των νοσοκομείων της χώρας. Επιπλέον, ο Όμιλος Hellenic Healthcare Group προσέφερε συνολικά 100 κλίνες για τη νοσηλεία ασθενών με COVID-19 και το νοσοκομείο Ερρίκος Ντυνάν διέθεσε 12 κλίνες ΜΕΘ και 53 κλίνες νοσηλείας στο ΕΣΥ.

Στις 2 Απριλίου, η Βουλή των Ελλήνων μετά από εισήγηση του προέδρου Κωνσταντίνου Τασούλα και ομόφωνη απόφαση της διάσκεψης των Προέδρων δώρισε 8 εκατομμύρια ευρώ από τον προϋπολογισμό της Βουλής για τη δημιουργία 50 κλινών ΜΕΘ στο νοσοκομείο "Σωτηρία". Στις 3 Απριλίου, ο Όμιλος Goldair προσέφερε 8 κλίνες ΜΕΘ στο Υπουργείο Υγείας και 3 αυτοκίνητα SUV στην Ελληνική Αστυνομία. Την ίδια μέρα, η Εγνατία Οδός Α.Ε. προσέφερε 220.000 ευρώ για την ενίσχυση με υγειονομικό υλικό των νοσοκομείων της βόρειας Ελλάδας.

Στις 8 Απριλίου ανακοινώθηκε, σε συνεργασία με το Υπουργείο Πολιτισμού και Αθλητισμού, η προσφορά 20.000 δωρεάν εισιτηρίων προς τους γιατρούς και νοσηλευτές του ΕΣΥ για τις παραστάσεις της Εθνικής Λυρικής Σκηνής έως το καλοκαίρι του 2021.

Παραπομπές

1. . "Greece confirms first coronavirus case, a woman back from Milan" (στα αγγλικά). Reuters. 2020-02-26https://www.reuters.com/article/us-china-health-greece-idUSKCN20K1IA.

2. . "Ακόμη 3 νεκροί από κορωνοϊό στην Ελλάδα - Στους 13 συνολικά". Το Βήμα Online. 21 Μαρτίου 2020https://www.tovima.gr/2020/03/21/society/akomi-3-nekroi-apo-koronoio-stin-ellada-stous-13-synolika/.

3. https://eody.gov.gr/wp-content/uploads/2020/03/covid-gr-daily-report-20200325.pdf

4. . "Greece imposes lockdown after coronavirus infections jump" (στα αγγλικά). Reuters. 2020-03-22https://www.reuters.com/article/us-health-coronavirus-greece-curfew-idUSKBN2190Z1.

5. Κοροναϊός : Ποιοι δικαιούνται άδεια σε δημόσιο και ιδιωτικό τομέα, ΤΑ ΝΕΑ, 20/03/2020

6. ΟΕΝΓΕ προς Μητσοτάκη: Στον πόλεμο χρειάζονται στρατιώτες και όπλα, Ντάνι Βέργου, Εφημερίδα των Συντακτών, 19/03/2020

7. Κορονοϊός: Χωρίς μάσκες και γάντια τα νοσοκομεία και τα ιδιωτικά ιατρεία, ΕΘΝΟΣ, 20.03.2020

8. "Καμπανάκι" από τους Ιατρικούς Συλλόγους για σοβαρές ελλείψεις, 22 Μαρτίου 2020, Ενημέρωση

9. Τεράστιες οι ελλείψεις στα νοσοκομεία - Πολεμούν με τον κοροναϊό ανυπεράσπιστοι οι υγειονομικοί, ΤΑ ΝΕΑ, 21 Μαρτίου 2020

10. Έρευνα MEGA: Ελλείψεις σε μάσκες και προστατευτικές στολές στα νοσοκομεία, ΤΟ ΒΗΜΑ, 21/03/2020

11. "Κορονοϊός: Σε καραντίνα τα χωριά Δαμασκηνιά και Δραγασιά". Έθνος, 16 Μαρτίου 2020.

12. in.gr (23-3-20). . "Κοροναϊός : ΝΟΤΑΜ για αναστολή πτήσεων από Τουρκία, Ην. Βασίλειο, Ισπανία και Ιταλία"https://www.in.gr/2020/03/23/greece/koronaios-notam-gia-anastoli-ptiseon-apo-tourkia-vasileio-ispania-kai-italia/.

13. ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ (28-3-20). . "ΝΟΤΑΜ για αναστολή πτήσεων έως τις 15 Απριλίου 2020 από και προς Ολλανδία και Γερμανία. Επιτρέπονται μόνο οι αφίξεις από Γερμανία για το Αεροδρόμιο της Αθήνας "Ελευθέριος Βενιζέλος" ."http://www.ypa.gr/news/notam-gia-anastolh-pthsewn-ews-tis-15-aprilioy-2020-apo-kai-pros-ollandia-kai-germania-epitrepontai-mono-oi-afijeis-apo-germania-gia-to-aerodromio-ths-a8hnas-eley8erios-benizelos.

14. "Κορονοϊός: Ιχνηλατείται η πορεία των νοσούντων-Μέτρα προφύλαξης-Αναστέλλονται τα επισκεπτήρια". 28 ΦΕΒΡΟΥΑΡΙΟΥ 2020

# data[].attributes.attachment_link.title
Πανδημία του κορονοϊού στην Ελλάδα το 2020

# data[].attributes.attachment_link.description
Χάρτης της έξαρσης COVID-19 στην Ελλάδα ως και τις 29 Μαρτίου Ασθένεια COVID-19 Στέλεχος ιού SARS-CoV-2 Πρώτο κρούσμα Θεσσαλονίκη Ημερομηνία άφιξης 26 Φεβρουαρίου 2020(2 μήνες και 1 ημέρα) Προέλευση Μιλάνο, Ιταλία Κρούσματα Επιβεβαιωμένα 2.517 Αναρρώσεις 577 134 Επίσημος ιστότοπος covid19.gov.gr/covid19-live-analytics/ Η πανδημία του νέου κορονοϊού 2019-20 εμφανίστηκε και εξαπλώθηκε και στην Ελλάδα από τις 26 Φεβρουαρίου 2020 και έπειτα.

# data[].attributes.headline
Επιθέσεις της 11ης Σεπτεμβρίου 2001

# data[].attributes.subject
Επιθέσεις της 11ης Σεπτεμβρίου 2001

# data[].attributes.body
Στις 11 Σεπτεμβρίου 2001, εκδηλώθηκαν τρομοκρατικές επιθέσεις εναντίον στόχων στις Ηνωμένες Πολιτείες Αμερικής. Σε τέσσερα πολιτικά αεροσκάφη εκδηλώθηκε αεροπειρατεία, και τα τρία από αυτά οδηγήθηκαν από τους αεροπειρατές και προσέκρουσαν στους Δίδυμους Πύργους του Παγκόσμιου Κέντρου Εμπορίου και στο Πεντάγωνο, ενώ το τέταρτο συνετρίβη σε ανοικτό χώρο. Οι Δίδυμοι Πύργοι κατέρρευσαν λίγη ώρα μετά τις συγκρούσεις των αεροσκαφών επάνω τους, προκαλώντας χιλιάδες απώλειες: εκτός από τους 19 νεκρούς αεροπειρατές, συνολικά από τις επιθέσεις, 2.977 άνθρωποι έχασαν την ζωή τους και 24 παραμένουν αγνοούμενοι, ενώ πάνω από 25.000 τραυματίστηκαν, με τις συνολικές υλικές ζημιές να ξεπερνούν τα 10 δισεκατομμύρια δολάρια.

# data[].attributes.body
Αυτό το γεγονός δεν θα μείνει στην ιστορία μόνο για όλους αυτούς τούς ανθρώπους που έχει προσβάλει και για όλους αυτούς που κατέληξαν, άλλα και για τις μεγάλες αλλαγές που θα υποστεί ολόκληρος ο κόσμος αφού τελειώσει.
Αρχικά αυτός ο ιός έχει επηρεάσει σημαντικά την παγκόσμια οικονομία με αποτέλεσμα να αλλάξει η καθημερινότητα μας.
Η πιο σημαντική αλλαγη όμως είναι οι ανθρώπινες σχέσεις, πλέον δεν μπορούμε να είμαστε τόσο διαχυτικοί με τα άτομα που αγαπάμε προσπαθώντας να προφυλάξουμε τον εαυτό μας και τούς γύρο μας. Δεν φτάνει όμως αυτό άλλα έχουμε περιορίσει (αν όχι ελαττώσει τελείως ) τα ταξίδια που είχαμε προγραμματίσει ή θέλαμε να κάνουμε.
Συνοψίζοντας πολλά απ τα βραχυπρόθεσμα μετρά έκτακτης ανάγκης θα γίνουν στο μέλλον αναπόσπαστο κομμάτι της ζωής μας. Καλούμαστε λοιπόν για πρώτη φορά όλοι οι λαοί να δουλέψουμε μαζί για να μπορέσουμε να βγούμε σώοι από όλο αυτό που μας συμβαίνει.

Αθανασία Αδάμου Γ1'

# data[].attributes.headline
"Ελληνικός Άθλος" 2004

# data[].attributes.subject
"Ελληνικός Άθλος" 2004

# data[].attributes.body
https://www.youtube.com/watch?v=wZDHLltOeVc

https://www.youtube.com/watch?v=eGdLjcMzVCk

Μπορεί να μην αφορά κοινωνικό ή πολιτικό γεγονός,  σίγουρα όμως το σπουδαίο αυτό κατόρθωμα της ελληνικής ομάδας ποδοσφαίρου αξίζει και θα μείνει στην Ιστορία!

Δανδίκας Γιώργος, Γ'1

# data[].attributes.headline
Covid-19 στην ιστορία

# data[].attributes.subject
Covid-19 στην ιστορία

# data[].attributes.body
Περίπου μετά τις διακοπές των Χριστουγέννων και ένα ευχάριστο ξεκίνημα της νέας χρονιάς 2020, με αφετηρία την Κίνα ένας ιός ξαφνικά ξέσπασε. Υπήρχαν πολλές υποθέσεις για την προέλευση του και ακόμα η απάντηση είναι αναμφίβολη. Με το πέρασμα του χρόνου εξαπλώθηκε Παγκοσμίως και οι ευπαθείς ομάδες απειλούνται από την νέα πανδημία.  Σήμερα Μεγάλη Παρασκευή, είμαστε όλοι στα σπίτια μας, υπό απαγόρευση για κάθε είδους επαφής με ανθρώπους που αγαπάμε. Δεν θα έχουμε τις υπέροχες οικογενειακές στιγμές του Πάσχα φέτος, όχι κόκκινα αυγά με την γιαγιά, ούτε αρνάκι την Κυριακή το μεσημέρι. Συνεπώς οι μέρες είναι δύσκολες και σε αμέτρητες χώρες έχουμε εκατοντάδες ίσως και χιλιάδες θύματα καθημερινά. Τα μέτρα που πήρε η χώρα μας, ευτυχώς νωρίς, μας κρατάνε ασφαλής και πρέπει να το εκμεταλλευτούμε. Μένουμε σπίτι και οι μέρες αυτές χαράζονται στην ιστορία !
Βιργινία Τσιουρέλα Γ4'

# data[].attributes.headline
 "Ελληνική Τραγωδία"

# data[].attributes.subject
 "Ελληνική Τραγωδία"

# data[].attributes.body
Στις 23 Απριλίου 2010, ο  Έλληνας πρωθυπουργός Γιώργος Παπανδρέου ανακοινώνει την προσφυγή της χώρας στο μηχανισμό στήριξης του Διεθνούς Νομισματικού Ταμείου (ΔΝΤ) και της Ευρωπαϊκής Ένωσης, με ταυτόχρονη επιβολή μέτρων. (Μείωση στα δώρα Χριστουγέννων, Πάσχα, αδείας, μείωση στις αποδοχές υπαλλήλων, αύξηση ΦΠΑ, αύξηση στον φόρο της βενζίνης, κτλ)

Δανδίκας Γιώργος, Γ'1

# data[].attributes.headline
18 Ιουλίου 2002: Το τέλος της "17 Νοέμβρη"

# data[].attributes.subject
18 Ιουλίου 2002: Το τέλος της "17 Νοέμβρη"

# data[].attributes.body
Ο πρώην αρχηγός της ΕΛ.ΑΣ. Φώτης Νασιάκος ανακοινώνει και επισήμως ότι οι αρχές προχώρησαν στην εξάρθρωση του εκτελεστικού πυρήνα της τρομοκρατικής οργάνωσης «17 Νοέμβρη», ενώ αποδίδει στον Αλέξανδρο Γιωτόπουλο το ρόλο του καθοδηγητή και συγγραφέα των προκηρύξεων.

Γιάννης Αποστολίδης Γ1

# data[].attributes.attachment_link.title
Ντοκουμέντο - Το οπλοστάσιο και τα σύμβολα της 17Ν

# data[].attributes.headline
Ηλεκτρονικά Μέσα 

# data[].attributes.body
Ηλεκτρονικά Μέσα

Ή εφεύρεση των ηλεκτρονικών μέσων έχει επηρεάσει καταλυτικά τις κοινωνίες και τον τρόπο ζωής των ανθρώπων.

# data[].attributes.headline
Η έξοδος της Ελλάδας από την δραχμή και η υποδοχή του ευρώ

# data[].attributes.subject
Η έξοδος της Ελλάδας από την δραχμή και η υποδοχή του ευρώ

# data[].attributes.body
1η Μαρτίου 2002 παύει οριστικά η κυκλοφορία της δραχμής στην Ελλάδα και πλέον το νόμισμα γίνεται το ευρώ βάζοντας τέλος στην δραχμή έπειτα από 169χρόνια.

# data[].attributes.headline
 Η κατάσταση στον Έβρο και οι προκλήσεις του Τούρκου προέδρου....

# data[].attributes.subject
 Η κατάσταση στον Έβρο και οι προκλήσεις του Τούρκου προέδρου....

# data[].attributes.body
Όπως όλοι γνωρίζουμε ή έχουμε ακούσει η κατάσταση και οι συνθήκες στον Έβρο είναι αποπνικτικές και άθλιες. Πιο συγκεκριμένα , οι δρόμοι γύρω από την Ανδριανούπολη που οδηγούν στα σύνορα μας, είναι γεμάτοι από μετανάστες κάθε ηλικίας. Όλοι τους σπεύδουν να φύγουν από την απομόνωση που νιώθουν, κάνοντας ζημιές ή φθορές στο ελληνικό έδαφος δηλαδή προσπαθούν να φύγουν από τα σύνορα για μια " νέα και καλύτερη ζωή" .  Επίσης ο Ελληνικός στρατός όσο μπορεί αμύνεται στις προκλήσεις του Τούρκου προέδρου με μαχητικά ή με άλλα μέσα που έχει ως στόχο να μείνει ελεύθερη και ανεξάρτητη  χώρας.  Πιστεύω πως αξίζει και να μείνει στην ιστορία    ως μια αντίσταση των Ελλήνων σε μια δύσκολη κατάσταση "Πίεση"  που περνάει.               Βαλανάς   Κωνσταντίνος Γ1

# data[].attributes.headline
Επιθεσεις της 11ης Σεπτέμβριου 2001

# data[].attributes.subject
Επιθεσεις της 11ης Σεπτέμβριου 2001

# data[].attributes.body
Η εκδηλωση τρομοκρατικών επιθεσεων εναντιον στοχων στις Η.Π.Α με αποτέλεσμα την πρόσκρουση των Δίδυμων πύργων του παγκόσμιου κέντρου εμπορίου και το πεντάγωνο.

# data[].attributes.headline
Κριση των Ιμίων 

# data[].attributes.subject
Κριση των Ιμίων 

# data[].attributes.body
Η κρίση των Ιμίων συμφωνα με πηγες ονομάζεται η ενοπλη αμφισβήτηση της ελληνικής θαλασσιας κυρίαρχιας με αφορμή την πλεύση ενως πλοίου στις βραχονησίδες των Ιμίων. Μετα απο διαφορες παρεμβάσεις οι δυο χωρες ( Ελλάδα- Τουρκία) απέσυραν τους δυο στολους.

# data[].attributes.headline
Το ζήτημα της ονομασίας της πρωην Γιουγκοσλαβικής Δημοκρατίας της Μακεδονίας 

# data[].attributes.subject
Το ζήτημα της ονομασίας της πρωην Γιουγκοσλαβικής Δημοκρατίας της Μακεδονίας 

# data[].attributes.body
Το συγκεκριμένο ζητημα θα μεινει γνωστό στην ιστορια ως μια αποφαση που προκαλεσε εντονες συζητήσεις σε πολιτικο και ακαδημαϊκό επίπεδο και στις δυο πλευρες η οποια πάρθηκε απο ολα τα κράτη μελη του ΟΗΕ.